**KÄRDLA LINNA XXXIV JOOKS**

Juhend

Päev: 1. mai 2024

Koht: Kärdla keskväljak

***Jooks toimub ühe etapina Hiiumaa Liigub 2024 sarjas.***

**Osavõtjad**

Osaleda võivad kõik, kes on piisavalt treenitud valitud distantsi läbimiseks. Osavõtt toimub täisealistel omal vastutusel ja alaealistel lapsevanema vastutusel.

**Programm**

10:00 sekretariaat Keskväljakul on avatud numbrite väljastamiseks ja registreerimiseks

10:45 lõppeb lastejooksude kohapealne registreerimine ja soojendus (lavalt juhendamisega)

11:00 1-6 aastaste 150m jooksu start

11:05 7-8 aastaste 400m jooksu start

11:15 9-10 aastaste 800m jooksu start

11:25 11-12 aastaste 1200m jooksu start

11:30 lõppeb 5km jooksu ja kõnni kohapealne registreerimine

11:45 5 km distantsi soojendus (lavalt juhendamisega)

12:00 5km distantsi start

13:00 finiš suletakse

13:30 autasustamine ja loosiauhindade loosimine

**Võistlusklassid, distantsid ja osalustasud**

Kärdla linna jooksu raames toimuvad erineva pikkusega lastejooksud, 5km põhijooks, 5km rahvajooks koos kõnni ja kepikõnniga.

|  |  |  |  |
| --- | --- | --- | --- |
| Võistlusklass | Distants | Ajavõtt | Osalustasu eelregistreerunu/kohapeal |
| Lastejooks 1-6 aastased (sünd. 2018-2023) | 150 m | ei | Tasuta |
| Lastejooks 7-8 aastased (sünd. 2016-2017) | 400 m | ei | Tasuta |
| TP\* 9-10 aastased (sünd. 2014 -2015) | 800 m | jah | Tasuta / 2 eur |
| TP\* 11-12 aastased (sünd. 2012-2013) | 1200 m | jah | Tasuta / 2 eur |
| TP\* 13-14 aastased (sünd. 2010-2011) | 5 km | jah | Tasuta / 5 eur |
| TP\* 15-16 aastased (sünd. 2008-2009) | 5 km | jah | Tasuta / 5 eur |
| TP\* 17-18 aastased (sünd.2006-2007) | 5 km | jah | Tasuta / 5 eur |
| Põhijooks naised, põhijooks mehed | 5 km | jah | 5 eur / 10 eur |
| NM\* seenior (sünd. 1984 ja varem) | 5 km | jah | 5 eur / 10 eur |
| Rahvajooks, kõnd ja kepikõnd | 5 km | ei | tasuta |

\*eri sugupooltel eraldi arvestus

5km jooksul võisteldes on alla 13-aastased 13-14 aastaste vanuseklassis.

Põhijooksul naiste ja meeste arvestuses võistlevad kõik, sõltumata vanusest.

**Kõigile registreerunud osalejatele tagatakse** tähistatud ja turvatud rada, vajadusel meditsiiniabi, osalemine loosiauhindade loosimisel.

**Kõigile lastejooksudel osalejatele tagatakse lisaks** stardinumber ja osalejameene.

**Kõigile ajavõtuga jooksudel osalejatele tagatakse lisaks** stardinumber, ajavõtt, osalejameene ja iga võistlusklassi esimesele kolmele auhinnad.

**Registreerimine**

Korralduse paremaks sujumiseks on eelregistreerimine soovitatav kõikides võistlusklassides. Eelregistreerimine on avatud <https://hiiumaaspordikool.ee/> ESILEHEL VIIMASED UUDISED all alates 15.04 kuni 28.04.2024 kell 20:00.

Osalustasuga võistlusklasside tasu maksta samuti hiljemalt 28.04 kell 20:00 pangaülekandega Hiiumaa Vallavalitsuse kontole nr EE692200221068460924 (Swedbank), selgituseks märgusõna „jooks“ ning kelle eest tasutakse.

Registreerimine ja osalustasu maksmine on võimalik ka võistluspäeval jooksul sekretariaadis (vt ajakava). Osalustasu maksmine on võimalik ainult sularahas.

Loosiauhindade jagamine toimub ainult registreerunud osalejate vahel.

Kui laps osaleb mitmel jooksul, on vajalik tema registreerimine kõigile neile.

**Registreerudes osaleja:**

1) nõustub käesoleva juhendi ja korraldaja kehtestatud tingimustega;

2) nõustub, et tema isikuandmeid kasutatakse vastavalt seadusele ja normidele;

3) kinnitab, et ta on piisavalt treenitud ja terve spordiüritusel osalemiseks.

**Rinnanumbrid**

Rinnanumbrid on kasutusel lastejooksudel ja kõigil ajavõtuga jooksudel. Rinnanumbrite kinnitamiseks on kohapeal haaknõelu, kuid teretulnud on enda haaknõelte kasutamine.

Kui laps osaleb mitmel jooksul, siis tuleb seda teha vastava jooksu numbriga.

**Stardi- ja finišikorraldus**

Jooksu keskus asub Kärdla Keskväljakul.

Kõigi lastejooksude start on vallamaja ees ja finiš Rookopli tänava keskel finišilippude juures.

5 km distantsi start ning finiš on Rookopli tänaval. Pärast kella 13:00 lõpetavad liiguvad Keskväljakul mööda kõnniteed.

**Rajakorraldus**

Rada on tähistatud viitade ja nooltega. Rajakohtunikud suunavad võimalikke autosid ning vajadusel juhivad osaleja õigele teele. Osavõtjad peavad ohutuse huvides järgima rajakohtunike märguandeid.

**Ajavõtt**

**Toimub elektroonselt.** Aeg fikseeritakse ainult rinnanumbriga osalejatel. Rinnanumber tuleb kinnitada särgi esipoolele ja see peab olema nähtav kogu võistluse vältel stardist finišijoone ületamiseni.

Finišeerides ei tohi võistleja katta numbrit kätega, vastasel juhul võib tulemus jääda fikseerimata.

**Olme**

Eraldi riietusruume ei ole. Tualetid asuvad Kultuurikeskuses.

**Tulemused**

Tulemused avaldatakse <https://hiiumaaspordikool.ee/>. Avaldatakse üldparemusjärjestus, meeste ja naiste paremusjärjestus ning võistlusklasside paremusjärjestused.

Ajavõtuta jooksudel ja kõnnil osalenud avaldatakse nimekirjana tähestikulises järjekorras.

**Autasustamine**

Kõik ajavõtuga jooksudel ja lastejooksudel osalejad saavad finišeerumisel osalejameene, 1 meene inimese kohta.

Võistlusklasside kolme paremat autasustatakse diplomi ja meenega.

Kui võistleja saavutab auhinnalise koha nii põhijooksu naiste või meeste arvestuses kui oma võistlusklassi arvestuses, autasustatakse teda mõlema eest.

Loosiauhindade loosimises osalevad kõik registreerunud, kes osalesid jooksul või kõnnil. Kui osaleja ei ole kohapeal loosiauhinda vastu võtmas, loositakse tema asemel järgmine auhinna saaja.

**Korraldaja õigused**

Korraldajatel on õigus kasutada võistlusel korraldajate poolt tehtud fotosid ja videosid.

Kõik Kärdla linna jooksuga seotud protestid lahendatakse korraldajate poolt jooksvalt.

Kärdla linna jooksu ärajäämisel korraldajatest mitteolenevatel põhjustel ja võistleja loobumisel osavõtutasu ei tagastata.

Korraldajad: Hiiumaa Spordikool, Hiiumaa Spordikeskus, Kärdla Osavald, Hiiumaa Jooksugrupp

**Peakorraldaja**: Kärdla Kultuurikeskus, Aivi Telvik 5175585, aivi.telvik@hiiumaa.ee